སྤེན་པ་བཀྲ་ཤིས་ཀྱིས་སྤྱི་ཁྱབ་ཧྲུའུ་ཅིའི་གསུང་བཤད་གལ་ཆེན་དེ་དྲ་འཕྲིན་ལས་དོན་གྱི་ཕྱོགས་ཁག་དང་བརྒྱུད་རིམ་ཧྲིལ་པོར་ལག་བསྟར་བྱས་ནས་གོང་བུ་འགྲིལ་ཤུགས་དང་ཁྲིད་སྟོན་ནུས་པ་ཆེན་པོ་ལྡན་པའི་སྤྱི་ཚོགས་རིང་ལུགས་ཀྱི་དྲ་རྒྱའི་འདུ་ཤེས་འཛིན་སྟངས་ཧུར་ཐག་གཏོད་དགོས།དྲ་ཐོག་གི་དྲང་ནུས་སྔར་བས་ཆེན་པོ་ཆགས་པ་བྱས་ཏེ་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་དྲིལ་བསྒྲགས་ཤུགས་ཆེན་བྱེད་དགོས་པ་དང་།ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན་གྱི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མཐའ་སྐྱོང་བོད་བརྟན་གྱི་འཐབ་ཇུས་ཀྱི་དགོངས་པ་གལ་ཆེན་གྱི་གྲུབ་འབྲས་ཐོན་པའི་ལག་ལེན་ལས་ཐོབ་པའི་འཕེལ་རྒྱས་གསར་པ་དང་།འགྱུར་ལྡོག་གསར་པ།གྲུབ་འབྲས་གསར་པ་བཅས་དྲིལ་བསྒྲགས་ཤུགས་ཆེན་བྱེད་དགོས།སྨྱན་སྦྱོར་མཉམ་འདྲེས་གཏིང་ཟབ་ལ་སྐུལ་འདེད་བཏང་ནས་གཙོ་རྒྱུན་སྨྱན་སྦྱོར་གསར་པ་འཛུགས་རྒྱུར་ཤུགས་སྣོན་བརྒྱབ་སྟེ་གསར་འགྱུར་གླེང་ཕྱོགས་ཀྱི་ཁྱབ་སྤེལ་ནུས་ཤུགས་དང་།ཁྲིད་སྟོན་ནུས་པ།ཤུགས་རྐྱེན་ཐེབས་ནུས།ཀུན་མོས་ཐོབ་ཚད་བཅས་རྒྱུན་ཆད་མེད་པར་མཐོ་རུ་གཏོང་དགོས།ཏཱ་ལའི་རུ་ཚོགས་ཀྱིས་དྲ་བ་སྤྱད་ནས་སིམ་འཛུལ་གཏོར་བཤིག་གི་བྱེད་སྤྱོད་སྤེལ་རྒྱུར་དོགས་ཟོན་ནན་པོ་བྱེད་པ་དང་རྡུང་རྡེག་ཚ་ནན་བཏང་སྟེ་དྲ་རྒྱའི་འདུ་ཤེས་འཛིན་སྟངས་ལས་དོན་གྱི་འགོ་ཁྲིད་དབང་ཆ་དང་།རང་འགུལ་དབང་ཆ།སྐད་ཆ་ཤོད་དབང་བཅས་སྟངས་འཛིན་ནན་པོ་བྱས་ཏེ་དྲ་རྒྱའི་འདུ་ཤེས་འཛིན་སྟངས་ཀྱི་བདེ་འཇགས་འགན་ལེན་བྱེད་དགོས།དྲ་འཕྲིན་ལས་དོན་ལ་ཆབ་སྲིད་རང་བཞིན་དང་།སྲིད་ཇུས་རང་བཞིན།ཆེད་ལས་རང་བཞིན།ལག་རྩལ་རང་བཞིན་བཅས་ཆེན་པོ་ཡོད་པས་ཕྱོགས་ཡོངས་ནས་ནུས་པ་འཛུགས་སྐྱོང་ལ་ཤུགས་སྣོན་རྒྱག་དགོས་པ་དང་།འགྲོ་ནུས་དང་།ལྟ་ནུས།བསམ་ནུས།རྩོམ་ནུས་བཅས་རྒྱུན་ཆད་མེད་པར་ཆེ་རུ་བཏང་སྟེ་ཉམས་སད་ཐེག་ཐུབ་པའི་འཇོན་ཐང་ལ་བརྟེན་ནས་ལག་རྩལ་གསར་པ་ལས་བྱུང་བའི་འགྲན་སློང་གསར་པ་བསུས་ཏེ་དྲ་རྒྱ་སྤྱོད་པ་དང་དྲ་རྒྱར་དོ་དམ་བྱེད་པའི་ཆུ་ཚད་རྒྱུན་ཆད་མེད་པར་མཐོ་རུ་བཏང་ནས་འགྱུར་གྲངས་ཆེ་ཤོས་ཡིན་པའི་དྲ་སྦྲེལ་དེ་བྱ་གཞག་འཕེལ་རྒྱས་གཏོང་བའི་འཕར་གྲངས་ཆེ་ཤོས་སུ་འགྱུར་བ་བྱེད་དགོས་པའི་བླང་བྱ་བཏོན་གནང་བ་རེད།